दाहालले शान्ति र संविधानलाई टुंगोमा पुर्‍याउन अन्तिम बिन्दुसम्म कोसिस गर्ने तर त्यो हासिल नभए जनविद्रोहको वैकल्पिक बाटोमा जाने धारणा राखेका छन् । त्यस्तो अवस्थामा भारतलक्षित 'राष्ट्रिय युद्ध' गर्नुपर्ने उनको मत वैद्यसँगै मिल्थ्यो तर पालुङटारमा आफ्नो दस्तावेजबाट 'राष्ट्रिय युद्ध' को प्रसंग हटाएर उनले 'राष्ट्रिय स्वाधीनताको संघर्ष' मात्र उल्लेख गरेर थोरै लचिलोपन देखाएका छन् ।
